Mahbouba Seraj

Mahbouba Seraj (Kabul, 1948) Afganistango kazetaria da, eta emakumeen eskubideen aldeko aktibista.

 Ibilbidea 
1948an jaio zen Kabulen. Seraj Malalai bigarren hezkuntzako eskolara joan zen eta gero Kabulgo Unibertsitatean ikasi zuen.

1978an Seraj eta bere senarra Afganistango Alderdi Demokratiko Popularrak espetxeratu egin zituen eta urte horretan bertan persona non grata izendatu zituen. 

Gero Ameriketako Estatu Batuetara joan ziren, hasieran behintzat New York hirira, non erbestean bizi izan zen 26 bat urtez, 2003an Afganistanera itzuli aurretik. Itzuli ondoren, hainbat erakunde sortu zituen ustelkeriari aurre egiteko eta emakume eta haurren eskubideak defendatzeko. Bereziki, irabazi asmorik gabeko Afganistango Emakumeen Sareko kide gisa, haurren osasuna defendatzera, ustelkeriaren aurka borrokatzera eta etxeko indarkeriaren biktimak ahalduntzera bideratu zuen bere auzia. 

«Gure Afganistan maitea, Mahbouba Seraj-ena» izeneko emakumeentzako irratsaioaren sortzailea eta esataria izan zen, Afganistan osoan zabaldu zena. Halaber, emakumeak diskurtso politikoaren parte izatearen alde egin zuen, Nazio Batuek bultzatutako Ekintza Plan Nazionalaren bidez.

2021eko abuztuan talibanak boterera itzuli zirenean, Serajek uko egin zion herrialdetik ihes egiteari, eta Kabulen geratzea erabaki zuen, emakume eta haurrekin lanean jarraitzeko. 2021eko irailean, Time 100 programan sartu zuten, munduko 100 pertsona eraginkorrenen urteko zerrendan.

Afganistan barruan zein kanpoan kanpaina ugari abiatu ditu, iraniarrek afganiarrekiko duten gorrotoa amaitzeko.

 Aintzatespenak 

 2021eko irailean, Time aldizkariaren Time 100 zerrendan sartu zuten, munduan eragin handiena duten 100 pertsonen urteko zerrendan. Urte horretan bertan, BBCko 100 emakumeetako bat bezala ere aintzatetsi zuten.

 Anna Corenek zuzendutako The Noble Guardian dokumental laburrak hari buruz dihardu. LA Shorts 2023ko Nazioarteko Zinemaldian, dokumental onenaren saria irabazi zuen.

 Ikus, gainera 

 Eranskina:100 Women (BBC) 2021

 Erreferentziak 

 Kanpo estekak 

Kategoria:Afganistango aktibistak
Kategoria:Emakume aktibistak
Kategoria:100 Emakume (BBC)
Kategoria:Afganistandarrak